
ДО 

ОБЩИНСКИ СЪВЕТ

ПОМОРИЕ  

Д О К Л А Д Н А    З А П И С К А
от
ИВАН АЛЕКСИЕВ

КМЕТ НА ОБЩИНА ПОМОРИЕ

Относно: Кандидатстване с проект „Рекултивация на клетка 1 на Регионално депо „Братово – Запад“ по Процедура № BG16FFPR002-2.002 „Рекултивация на регионални депа / клетки на регионални депа за битови отпадъци“, Приоритет 2 „Отпадъци“, Програма „Околна среда“ 2021 – 2027 г. (ПОС 2021-2027г.).

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно Решение от проведено заседание на Общо събрание на „Регионално сдружение за управление на отпадъците – Регион Бургас“, за Община Бургас е взето решение да изготви и подаде проектно предложение като допустим кандидат и конкретен бенефициент по обявената от Министерство на околната среда и водите процедура за предоставяне на безвъзмездна финансова помощ (БФП) № BG16FFPR002-2.002 „Рекултивация на регионални депа / клетки на регионални депа за битови отпадъци“, Приоритет 2 „Отпадъци“, Програма „Околна среда“ 2021 – 2027 г. (ПОС 2021-2027г.).

Целта на процедурата е изпълнение на техническа рекултивация на запълнени регионални депа или клетки на регионални депа за битови отпадъци с преустановена експлоатация, които трябва да бъдат закрити, с цел намаляване на риска от по-нататъшно замърсяване на околната среда и предотвратяване на рисковете за човешкото здраве.

Клетка 1 е част от Регионална система за управление на отпадъци в регион Бургас, която е изградена и въведена в експлоатация  през 2015 г. В нея се приемат смесени битови отпадъци от девет общини, включени в обхвата на Регионално сдружение за управление на отпадъците – регион Бургас. През 2022 г. е изчерпан капацитетът на клетката – 735 000 т. и е преустановено депонирането на отпадъци в нея. Съгласно Наредба № 6 от 27 август 2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци, след запълването на клетката операторът е задължен да  извърши рекултивация. Клетка 1, подлежаща на рекултивация, попада в УПИ II13,14,43,46 с предназначение „за Депо за битови отпадъци“ и е разположена на територията на с. Полски извор, община Камено, като площта, определена за рекултивация е 53 891 м2.

Максималният размер на БФП, съгласно Условията за кандидатстване по процедура № BG16FFPR002-2.002, се определя въз основа на максимална стойност за техническа рекултивация (101 лв. с вкл. ДДС) на квадратен метър, за площта за рекултивация на съответната клетка, като се отчитат и натрупаните средства по чл. 60 от Закона за управление на отпадъците (ЗУО) към датата на издаване на решението на директора на РИОСВ за преустановяване на експлоатацията на клетката от депото. Пак съгласно условията за кандидатстване е задължително  да се участва със съфинансиране в случаите, при които, след приспадане на необходимите средства за биологична рекултивация и след експлоатационните грижи на площадката на депото (съгласно проекта за рекултивация), остават средства от внасяните обезпечения по чл. 60 от Закона за управление на отпадъците (ЗУО) от всички общини, ползващи регионалното депо.  

Клетка 1 на Регионалното депо е ползвана от девет общини-членове на Регионално сдружение за управление на отпадъците-регион Бургас и всички тези общини са натрупвали средства като обезпечения по реда на чл. 60 от ЗУО за периода на експлоатация и съобразно депонираните количества от всяка. Наличните средства по сметки в РИОСВ, следва да бъдат вложени като съфинансиране от страна на общините за рекултивацията на клетката след като бъдат приспаднати/осигурени средства за задължителните дейности в 30-годишния следексплоатационен мониторинг.
Следствие поставените изисквания на УО на ПОС 2021-2027 максималният размер на проектното предложение е 5 442 991 лв. След направени анализи и изчисления, финансовото участие на всяка община с ресурс, натрупан по чл. 60 е разпределено с Решение на Общото събрание на РСУО-регион Бургас.

Община Поморие има натрупани средства по чл. 60 за Клетка 1 в размер на 329 116, 94 лева, видно от писмо изх. № УО-275(1)/20.03.2024г. 51% (167 849, 64 лв.) от тях се предвижда да бъдат оставени за биологична рекултивация, поддръжка и следексплоатационни грижи, в т.ч. контрол и наблюдение на параметрите на околната среда, за срок не по-кратък от 30 години след рекултивацията на Клетка № 1, както и за направени разходи по подготовка на проектното предложение, а именно актуализация на проекта за рекултивация и остойностяване на предвидените в него СМР. С останалите  средства в размер на 49 % (161 267, 30 лв.), Община Поморие следва да участва в съфинансирането на дейностите по проекта за рекултивация. 
Стойността на безвъзмездната финансова помощ, за която ще се кандидатства по ПОС 2021-2027  с проектното предложение за рекултивация на Клетка 1 е 3 219 642,00 лв.
Крайният срок за кандидатстване по проекта е 15.04.2024 г. В случай, че в този срок не е взето решение за кандидатстване, следва да бъдат представени доказателства за внесено предложение за решение пред общинския съвет. Последното е основание за допускане на предварително изпълнение на предложените решения.

Предвид изложеното, на основание чл. 21, ал.1, т.8 от ЗМСМА и в съответствие с Условията за кандидатстване с проектни предложения за предоставяне на безвъзмездна финансова помощ по Процедура № BG16FFPR002-2.002 „Рекултивация на регионални депа/клетки на регионални депа за битови отпадъци“, Приоритет 2 „Отпадъци“, Програма „Околна среда“ 2021 – 2027 г. (ПОС 2021-2027г.),  предлагам, Общински съвет- Поморие да вземе следните
Р Е Ш Е Н И Я :

1. Общински съвет - Поморие дава съгласие за кандидатстване с проект „Рекултивация на клетка 1 на Регионално депо „Братово – Запад“ по Процедура № BG16FFPR002-2.002 „Рекултивация на регионални депа / клетки на регионални депа за битови отпадъци“, Приоритет 2 „Отпадъци“, Програма „Околна среда“ 2021 – 2027 г.
2. Общински съвет-Поморие дава съгласие Община Бургас да подготви и подаде проектното предложение пред Управляващия орган на ПОС 2021-2027 и да изпълни проекта след неговото одобрение.
3. Общински съвет - Поморие дава съгласие да бъде осигурен финансов ресурс за съфинансиране на проект  „Рекултивация на клетка 1 на Регионално депо „Братово – Запад“ със средства, натрупани в собствена сметка в РИОСВ по реда на чл. 60 от Закона за управление на отпадъците в размер до 161 267, 30 лв. 

4. Общински съвет-Поморие дава съгласие да бъдат ползвани средства натрупани в собствена сметка в РИОСВ по реда на чл. 60 от Закона за управление на отпадъците за биологична рекултивация, поддръжката и следексплоатационни грижи, в т.ч. контрол и наблюдение на параметрите на околната среда, за срок не по-кратък от 30 години след рекултивацията на Клетка № 1, както и за направени разходи по подготовка на проектното предложение в размер до 167 849, 64 лв. 
5. Допуска предварително изпълнение на основание на чл. 60, ал. 1 от Административно процесуалния кодекс, предвид значимостта на проекта и свързания с това обществен интерес и с оглед своевременно подаване на проектното предложение и представяне на изискуемите към него документи и съгласия и представяне на доказателства, за предприети действия за вземане на решенията.
С уважение,

Иван Алексиев 

Янчо Илиев

К. Демирева

